CELEX: 32021R0029
Language: sk
Date: 2021-01-15 00:00:00
Title: Vykonávacie nariadenie Rady (EÚ) 2021/29 z 15. januára 2021, ktorým sa vykonáva nariadenie (EÚ) č. 36/2012 o reštriktívnych opatreniach s ohľadom na situáciu v Sýrii

15.1.2021   
               
               
                  SK
               
               
                  Úradný vestník Európskej únie
               
               
                  LI 12/1
               
            
         VYKONÁVACIE NARIADENIE RADY (EÚ) 2021/29
         z 15. januára 2021,
         ktorým sa vykonáva nariadenie (EÚ) č. 36/2012 o reštriktívnych opatreniach s ohľadom na situáciu v Sýrii
         RADA EURÓPSKEJ ÚNIE,
         so zreteľom na Zmluvu o fungovaní Európskej únie,
         so zreteľom na nariadenie Rady (EÚ) č. 36/2012 z 18. januára 2012 o reštriktívnych opatreniach s ohľadom na situáciu v Sýrii, ktorým sa zrušuje nariadenie (EÚ) č. 442/2011 (1), a najmä na jeho článok 32 ods. 1,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 18. januára 2012 prijala nariadenie (EÚ) č. 36/2012.
                  
               
                     (2)
                  
                  
                     Vzhľadom na závažnosť situácie v Sýrii a na nedávne vymenovanie Faisala MEKDADA za ministra zahraničných vecí by sa Faisal MEKDAD mal doplniť do zoznamu fyzických a právnických osôb, subjektov alebo orgánov, na ktoré sa vzťahujú reštriktívne opatrenia, uvedeného v prílohe II k nariadeniu (EÚ) č. 36/2012.
                  
               
                     (3)
                  
                  
                     Nariadenie (EÚ) č. 36/2012 by sa preto malo zodpovedajúcim spôsobom zmeniť,
                  
               PRIJALA TOTO NARIADENIE:
         
            Článok 1
            Príloha II k nariadeniu (EÚ) č. 36/2012 sa mení tak, ako sa uvádza v prílohe k tomuto nariadeniu.
         
         
            Článok 2
            Toto nariadenie nadobúda účinnosť dňom jeho uverejnenia v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 15. januára 2021
            
               
                  Za Radu
               
               
                  Predsedníčka
               
               A.P. ZACARIAS
            
         
         
            (1)  Ú. v. EÚ L 16, 19.1.2012, s. 1.
      
      
         
            PRÍLOHA
            Do zoznamu uvedeného v oddiele A (Osoby) prílohy II k nariadeniu (EÚ) č. 36/2012 sa dopĺňa tento záznam:
            
               
                            
                        
                        
                           Meno
                        
                        
                           Identifikačné údaje
                        
                        
                           Dôvody
                        
                        
                           Dátum zaradenia na zoznam
                        
                     
                           „311.
                        
                        
                           Faisal MEKDAD
                           (alias Fayçal, al-Mekdad, Meqdad, al-Meqdad)
                           (فيصل المقداد)
                        
                        
                           Dátum narodenia: 1954
                           Miesto narodenia: Ghasm, guvernorát Daraa, Sýria
                           Pohlavie: mužské
                        
                        
                           Minister zahraničných vecí. Vymenovaný v novembri 2020.
                           Ako minister vlády je spoluzodpovedný za násilnú represiu sýrskeho režimu proti civilnému obyvateľstvu.
                        
                        
                           15.1.2021“